Document ID: /fineweb-2-swissfilter-quality_10-filterrobots/filtered/01308.jsonl.gz/1284

Historia e Bukuries dhe Zenunit nga Tropoja që u trajtua në emisionin “Dua të të bëj të lumtur” ishte me të vërtetë e dhimbshme. Histori që të kujtonte “Lulin e vocërr” të Migjenit; 9 fëmijë dhe jetesa në kushtet e varfërisë së skajshme.
Fshati në të cilin jetonin ishte tepër larg dhe nuk kishte asnjë mundësi punësimi. Varfëria e tejskajshme në këtë familje kishte bërë që ata shpeshherë të jetonin vetëm me lëmoshë dhe me gjëra të falura.
Një histori që këput shpirtin, ku Bukuria kishte vite pa i takuar prindërit e saj që jetonin në Himarë. Madje, për herë të parë vajza e vogël Amarda fryu qirinjtë e tortës, pasi askush nga fëmijët nuk kishte festuar ditëlindjen.
Nuk mundi askush t’i mbante lotët përballë kësaj historie, madje as Sinan Hoxha, këngëtari që kishte ardhur enkas për t’i bërë të lumtur ata.
Moderatorja Arbana Osmani e kishte zgjedhur Sinanin për të surprizuar këtë familje, sepse historia e tyre ngjasonte me atë të familjes së këngëtarit.
Sinani rrëfeu mes lotëve se edhe ai ishte përballur me varfërinë në një moshë shumë të vogël dhe se më mirë se ai nuk mund t’i kuptonte askush.
Madje kur tregoi që familja e tij kishte pasur vetëm dy jorgan dhe dy pjata po 9 fëmijë nuk arriti t’i përmbante lotët.
“Kemi qenë një familje shumë e varfër, por Zoti është i madh dhe nuk harron. Mirëpo përveç Zotit ka dhe njerëz tepër të mirë të cilët na kanë ndihmuar. Edhe ty nuk do të të lëmë vetëm”, – ishin fjalët prekëse të Sinanit.
Këngëtari i dashur i skenës shqiptare për t’i ardhur sadopak në ndihmë familjes i dhuroi një lavatriçe dhe një shumë të konsiderueshme parash. Dhurata tjetër e Sinanit ishte për vajzat e familjes, që kur ato të martoheshin fustanin e nusërisë do ta kishin dhuratë prej biznesit të bashkëshortes së tij.
Sinani duke rrëfyer fëmijërinë e tij të vështirë tha se në jetë është e rëndësishme që të besosh tek ëndrrat se një ditë ato realizohen.
Kampi çnjerëzor i Tepelenës, i cili funksionoi në vitet 1945-1953 izoloi rreth 3 mijë familje të kundërshtarëve politikë të regjimit diktatorial, të arratisurve dhe dezertorëve. Aty mijëra njerëz, më së shumti gra e fëmijë vuajtën mungesën e ushqimit, punën e rëndë dhe lënien në mëshirë të sëmundjeve. Disa nga kujtimet e mbledhura nga studiuesit pas rënies së komunizmit tregojnë se si qindra fëmijë vdiqën si pasojë e mungesës së ushqimeve dhe ilaçeve.
Në fund të vitit 1953 kampi i Tepelenës u mbyll, por fama e tij e keqe vazhdon të jehojë në kujtimet e lëna nga të mbijetuarit dhe nga përpjekjet e familjarëve të tyre për gjetjen e eshtrave të të vrarëve dhe dënimin e përgjegjësve.
Gati dy dekada pas rënies së regjimit diktatorial, Shqipëria ende nuk është përballur me të shkuarën, duke zbehur shpresat e ish të persekutuarve të asaj kohe për vënie të drejtësisë në vend.
Më 23 gusht, në Ditën Memorial të Tepenës, qindra persona, mes tyre ish të përndjekur dhe të mbijetuar përkujtuan viktimat e viteve të errëta të regjimit komunist në zonë.
Pakkush kujtohet t’a vërë në dukje si një fakt të rëndësishëm historik. Bëhet fjalë për rolin e Forcave Ajrore Mbretërore Britanike (RAF) në fushatën për mbrojtjen e Greqisë ndaj sulmit italian, apo më mirë të themi, gjatë Luftës Italo-Greke në vjeshtë 1940-pranverë 1941.
Ndodhi përpara se gjermanët me një aksion “blitz” të rifusnin në lojë sërish italianët e ta ndanin territorin grek mes tyre, duke shpërblyer disi edhe aleatin tjetër të tyre Bullgarinë, me territore në verilindje të Greqisë.
Fushata italo-greke paradoksalisht u zhvillua në kufinjtë shqiptaro-grek dhe sot e kësaj dite akoma ngre kokë si një copëz historie që ndikon marrëdhëniet mes shqiptarëve dhe grekëve.
Këto foto të studiuesit Armand Plaka botuar në DITA ilustrojnë aktivitetin e skuadroneve të RAF-it britanik në ndihmë të ushtrisë greke, e cila operonte më së shumti në terren, ku shënuan një përparim spektakolar duke u futur thellë në tokën shqiptare.
“Arkivat britanike e posaçërisht “Muzeu Perandorak i Luftës”, tashmë prej kohësh na japin një ide më të qartë të prezencës, rolit dhe kapaciteteve të Flotës Luftarake Britanike gjatë asaj periudhe.
Diçitura e një fotoje është shumë domethënëse: Pamje nga ceremonia mortore e tetarit britanik, John Merifield, anëtar i Skuadronit 30 të RAF-it britanik, i pari dëshmor i Flotës Ajrore Mbretërore (RAF) për mbrojtjen e Greqisë nga sulmi italian. Ai u vra gjatë ofensivës së parë të RAF-it më 6 nëntor 1940, kur skuadroni i tyre u sulmua nga skuadronet ajrore italiane, ndërsa RAF-i kishte ndërmarrë një inkursion mbi Vlorë, në territorin shqiptar.
Në një foto tjetër, shihen anëtarët e një avioni të Skuadronit 30 të RAF-it, të cilët bëjnë gati pajimet luftarake për të kryer misionin e tyre të bombardimit e goditur objektivat ushtarake italiane në Shqipëri.
Po ashtu, në një tjetër foto, na shfaqet Komandanti i RAF-it për Greqinë, J H D’Albiac, në tavolinën e tij të punës në selinë e RAF-it në Athinë, në “Grande Bretagne Hotel” e kështu me radhë” – shkruan Plaka në DITA.
Kur Amerikanët mendojnë për komunizmin në Evropën Lindore, ata kujtojnë kufizimet e udhëtimit, peizazhet e zymta të betonit gri, burrat dhe gratë e mjera që vuanin në rradhët e gjata për të bërë pazar në marketet boshe dhe shërbimet sekrete që zhbironin në jetët private të qytetarëve. Edhe pse shumica prej këtyre janë të vërteta, kjo pjesë e jetës komuniste nuk e shfaq panoramën e plotë të historisë.
Disa mund të kujtojnë se gratë e bllokut Lindor përfituan shumë të drejta dhe privilegje të panjohura për demokracitë liberale të asaj kohe, duke përfshirë investime madhore të shtetit në arsimimin dhe trajnimin e tyre dhe bashkëpunimin e tyre me forcën punëtore. Por ka edhe një tjetër avantazh që ka marrë më pak vëmendje: Gruaja nën sistemin komunist kishte më shumë kënaqësi seksuale.
Një studim sociologjik krahasues i Gjermanëve të Lindje dhe Perendimit i realizuar pas ribashkimit në 1990 zbuloi se gratë Lindore kishin dy herë më shumë orgazma sesa gratë Perendimore. Kërkuesit u mrekulluan me këtë pabarazi në kënaqësinë e raportuar seksuale, sidomos pasi që gratë vuanin nga barra e njohur e dyfishtë e punësimit formal dhe punës në shtëpi.
Në kontrast, gratë e Gjermanisë Perendimore pas luftës kishin qëndruar në shtëpi duke shijuar të gjitha pajisjet e kursimit të punës të prodhuara nga ekonomia kapitaliste e zhurmshme. Por ata bënin më pak seks, dhe seks më pak të kënaqshëm, sesa gratë që u duhej të qëndronin në rradhë për një letër higjenike.
Si ta llogarisim këtë aspekt të jetës pas Perdes së Hekurt?
Merrni në konsideratë Ana Durcheva nga Bullgaria. Duke jetuar 43 vite të jetës së saj nën regjimin komunist, ajo shpesh ankohej se marketet e reja të lira e pengonin aftësinë e bullgarëve për të zhvilluar marrëdhënie të shëndetshme dashurore.
Ajo ishte një nënë beqare për disa vite, por ajo insistoi se jeta e saj para vitit 1989 ishte më e kënaqshme sesa ekzistenca stresuese e vajzës së saj, e cila lindi në fund të viteve 1970.
Kjo ndarje brezash ndërmjet nënave dhe bijave që u rriten në njërën nga anët e vitit 1989 mbështet idenë se gratë kishin jetë më të përmbushura gjatë kohës së komunizmit. Dhe ato e zotëronin këtë cilësi të jetës për shkak se regjimet e shikonin emancipimin e gruas si thelbësore ndaj shoqërive “socialiste shkencore” të avancuara, ashtu siç ato e shikonin vetë veten.
Edhe pse shtetet komuniste të Evropës Lindore kishin nevojë për për punën e grave për të realizuar programet e tyre për industrializim të shpejtë pas Luftës së Dytë Botërore, themeli ideologjik për barazinë mes grave dhe burrave u drejtua nga August Bebel dhe Friedrich Engels në shekullin e XIX.
Pas marrjes së bolshevikëve, Vladimir Lenin dhe Aleksandra Kollontai realizuan një revolucion seksual në fillimet e viteve të Bashkimit Sovjetik, ku Kollontai argumentonte se dashuria duhet të lirohet nga konsiderimet ekonomike.
Rusia zgjeroi plotësisht aftësinë e grave në vitin 1917, tre vite përpara SHBA-së. Bolshevikët liberalizuan gjithashtu ligjet e divorcit. Gratë u mobilizuan në forcën e punës dhe u bënë të pavarura nga burrat.
Ky studim përfshin edhe Shqipërinë.
Në Azinë qëndrore në vitet 1920, gratë ruse morën pjesë në kryqëzata për lirinë e grave myslimane. /Kristen R. Ghodsee, “The New York Times”/ Tema
Martesa që e ka bërë të ëndërrojë Amerikën – kështu kujtohet edhe sot, pas kaq vitesh, martesa midis John Fitzgerald Kennedy e Jacqueline Bouvier, nga e cila do të sjellim këtu plot foto tejet emocionuese.
Ai në atë kohë ishte ‘thjesht’ senator i Massachussettsit, por më 1960 do të bëhej Presidenti i Shteteve të Bashkuar më i famshëm i të gjitha kohërave. Ajo ishte gazetare e Washington Times-Herald dhe ishte 10 vjet më e re se i shoqi. E re, jashtëzakonisht e bukur, romantike, por edhe tmerrësisht ambicioze, Jackie ia dhuroi të shoqit, ditën e dasmës, një ditar të vogël të mbushur me vargjet e saj poetike dhe me vizatimet e saj. Ditari paraprihej me thënien e Napoleonit “Burrat e mëdhenj janë meteorë që konsumohen për të ndriçuar botën.”
Pavarësisht dy fëmijëve, Caroline e John jr lindur më 1957 e 1960, çifti nuk qe shumë i lumtur, qoftë për shkak të humbjes së dy fëmijëve (në vitin 1959, Helen lindi e vdekur dhe, në vitin 1963 Patrick vdiq dy ditë pas lindjes) qoftë për tradhtitë e kryera nga ai, mes të cilave miqësia e “veçantë” me Marilyn Monroe. John u vra në Dallas më 22 nëntor 1963 ndërsa përshkonte qytetin në makinë së bashku me të shoqen.
Më 10 shtator 1953 çifti shpalli zyrtarisht dasmën, e cila do të ndodhte dy ditë më vonë. Jacqueline mbante unazën e fejesës të firmës Van Cleef & Arpels, përbërë nga një diamant 2,88 karat e dhe montuar mbi një smerald 2,84 karat.
Më 12 shtator 1963, për të kremtuar 10 vitet e martesës, unaza u shtua me 9 diamantë për të formuar një qark rrethor, për të simbolizuar dashurinë e përjteshme./ELIDA BUÇPAPAJ
Presidentit i SHBA, Donald Trump dhe bashkeshortja e tij, Melania, jane pritur me protesta ne Londer. Shume njerez me pankarta ne duart kane protestuar kunder Trump, nderkohe qe kryetari i Londrës, Sadiq Khan ka thene qe “Protestat në Londër kundër vizitës së presidentit amerikan, Donald Trump duhet të jenë “paqësore”.
“Mesazhi im për ata që protestojnë në Londër është që ato duhet të jenë paqësore. Ata që kanë qëllim shkaktimin e problemeve dhe shkeljen e ligjit, unë iu them se nuk janë të mirë se ardhur”, ka thënë ai përmes një deklarate.
Khan, anëtar i Partisë Laburiste, që aktualisht është në opozitë, më herët ka pasur përplasje me Trumpin, duke thënë se protestat kundër tij nuk janë kundër Amerikës dhe në vend të saj banorët e Londrës kanë treguar pakënaqësitë e tyre për për politikat e “frikës dhe dëshpërimit”.
Trump eshte pritur me ceremoni zyrtare nga kryeministrja Theresa May, me te cilen jane fotografuar edhe perdore dhe te qeshur.
Perëndim i vagëlluar mi Liqerin pa kufir Po përhapet dal-nga-dale një pluhúrë si një hije. Nëpër Mal e nër Lëndina shkrumb’ i natës që po bije, Duke sbritur që nga qjelli përmi fshat po bëhet fir…
E kudó krahin’ e gjërë më s’po qit as pipëlim: Në katund kërcet një portë…në Liqer heshtë një lopatë… Një shqiponjë-e arratisur fluturon në Mal-të-Thatë… Futet zemra djaloshare mun në fund të shpirtit t’im.
Tërë fisi, tërë jeta, ra… u dergj… e zuri gjumi… Zotëroj më katër anë errësira… Po tashi: Dyke nisur udhëtimin mes-për-mes nër Shqipëri, Drini plak e i përrallshëm po mburon prej Shëndaumi…
Në dy vitet e fundit i ka marrë tri plagë: 1.- Djegje nga Zjarri. 2.- Përmbytje nga Uji. 3.- E rrethuar në të katër anët me hekura e rrjeta teli si “kloni i kufinit”!! Pra, janë dëmtue 12 mijë libra nga fondi i saj, etj.
Asnji lexues nuk mundet me marrë libra për lexim e studime në shtëpi. Brenda nji jave ke të mundshme me kërkue vetëm 4 libra ose gazeta…!
Biblioteka Kombëtare e Shqipërisë është nji varr i hapun nga vet Shteti, varr i pambyllun para syve tanë, që tregon një turp kombëtar, dhimbjen e thellë e mjerimin e madh të Shqipërisë e të Kombit…!
Lionel Messi feston sot 31-vjetorin e tij të lindjes. Ai ndodhet në Rusi për Kupën e Botës, e ndoshta nuk mundet të festojë me familjen e tij.
Megjithatë, bashkëshortja e tij Antonella Roccuzzo ka vendosur nëpërmjet një dedikimi në profilin e saj në Instagram, ta uroj atë.
“Gëzuar ditëlindjen zemra ime, të duam shumë. Faleminderit që më bën të ndihem gruaja më e lumtur në botë dhe për familjen që kemi, që është thesari ynë më i madh. Uroj të jesh i lumtur sot e përgjithmonë”, shkruan Antonella në postimin e saj.
Pas 1 ore perplasje ne Komisionin e Medias, Veliaj u largua me fjalet: Tirana do fitojë, mbaje mend dhe do i ftoj edhe të gjithë këta që nuk e dinë ku është teatri, cojini në teatër.
Gjithashtu, pas ikjes se Veliajt edhe deputetet e PS braktisen seancen dhe degjesa me ministren Mirela Kumbaro nuk u zhvillua.
Vokshi: Denoj me force bojkotin e maxhorances, largimin e ministres, se thirrur per te dhene llogari per nje krim te tille. Narkokryetari i Bashkise nuk mund te dhunoje opoziten dhe deshtoi per ta bere kete.
***Ka degraduar ne perplasje dhe fyerje debati ne Komisionin për Edukimin dhe Mjetet e Informimit Publik, mes kryetares se Komisionit Albana Vokshi dhe kryetarit te Bashkise Erion Veliaj.
Vokshi tha se Veliaj ishte i paftuar sot ne kete seance per te folur per ceshtjen e Teatrit Kombetar pasi sot pritej ministrja e Kultures Mirela Kumbaro.
“Se di pse ka frike per shpjegimin e nje projektligji qe e ka perparesi per ta konsultuar dhe ndjekur mbarevajtjen se gjithmonë Rama vendos t’ju cojë cift juve të dyve kudo që të shkoni. Ose s’keni aftësinë për të mbrotjur ose s’doni”, iu drejtua Vokshi Kumbaros dhe Veliajt.
Veliaj: Po bën teatër
Vokshi: S’e merrni dot fjalën pa ua dhënë une, ju bëni zhurmuesin atje
Veliaj: Sapo të thashë që nesër Sheshi Skënderbej eshtë për një cmim në Barcelonë
Vokshi: A mund ta mbyllni
Veliaj: Erdha sic më kërkuat
Vokshi: Mbyllni mikrofonin
Veliaj: Po gënjen
Vokshi: Mos u trego arrogant
Veliaj: Sic po bëni me aktorët dhe tratrin
Vokshi: Mos u bëni arrogant mund të qëndroni më lart se kaq
Veliaj: Ki dinjitetin të thuash të vërtetën nëse do të bësh aktoren shko bëj audicion
Vokshi: Ki kujdes me gjuhën që përdor se juve
Veliaj: Erdha për respekt, edhe ti i thua ik, keni frikë?
Vokshi: Ti duhet të zbatosh ligjin
Veliaj:E humbisni kauzën, shkoni me bisht në shalë dhe Tirana fiton
Vokshi: Jeni bërë për të ardhur keq. Unë mund t’ju nxjerr dhe jashtë ke ardhur i paftuar se nuk doni të keni ministren vetëm
Veliaj: Iku koha kur ju nxirrni jashtë. Nesër merr cmim Sheshi Skënderbej nuk mund të jem. Ti do qetësohesh dhe do kuptosh se cdo sulm që keni bërë…
Vokshi: Këtu drejtoj unë jo juve, mbyll mikrofonin
Veliaj: Shiko deputetët e PD të gjithë i ke për kafe te Pazari i Ri. Ke pasion të bësh aktore, dështove dhe ke sjellë teatrin në Parlament
Vokshi: Të dalin kamerat përjashta. Pesë minuta pushim. Ndërpritet mbledhja
Veliaj: Pse ke frikë nga e vërteta? Të ka marrë në qafë kryeministri ty, që të thotë Pamela
Vokshi: I thashe Gardes po Garda ka frike ta nxjerri jashte, cfare ti them une Gardes. (kerkon te nderprese mbledhjen sa te largohet Veliaj)
Rinis e tensionuar mbledhja
Vokshi: Garda nxirrni kryetarin e Bashkise jashte.
Veliaj: E ke bere sistem antikulture, me ftove, me degjo dhe mos genje, mos perdor aktoret, po abuzon si te Pazari i ri. Po i perdor njerezit si kokoshka. Bashka e Tiranes eshte ne kulmin e vet.
Vokshi: Ketu vendos Kushtetuta. Garda nxirreni perjashta.
Noka: Zogu i Tiranes, degjo ketu
Vokshi: Gramoz Ruci të ndërhyjë urgjentisht se Garda është vënë në shërbim të kryetarit të Bashkisë, Ruci të zhbllokojë situatën.